CELEX: 32012R1126
Language: sl
Date: 2012-11-26 00:00:00
Title: Izvedbena uredba Komisije (EU) št. 1126/2012 z dne 26. novembra 2012 o uvrstitvi določenega blaga v kombinirano nomenklaturo

1.12.2012   
            
            
               SL
            
            
               Uradni list Evropske unije
            
            
               L 331/11
            
         IZVEDBENA UREDBA KOMISIJE (EU) št. 1126/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so skladni z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prenosna večnamenska naprava na baterije z dimenzijami približno 9 × 5 × 1 cm in naslednjimi sestavnimi deli:
                  
                              —
                           
                           
                              barvni zaslon s tekočimi kristali z ločljivostjo 320 × 240 točk in diagonalo zaslona približno 5 cm (2,2 palca),
                           
                        
                              —
                           
                           
                              mikrofon,
                           
                        
                              —
                           
                           
                              vgrajen pomnilnik 4 GB,
                           
                        
                              —
                           
                           
                              FM-tuner,
                           
                        
                              —
                           
                           
                              vmesnik USB,
                           
                        
                              —
                           
                           
                              priključek za slušalke,
                           
                        
                              —
                           
                           
                              stikala za upravljanje.
                           
                        Naprava ima naslednje funkcije:
                  
                              —
                           
                           
                              sprejem radijskega programa,
                           
                        
                              —
                           
                           
                              snemanje in reprodukcija zvoka,
                           
                        
                              —
                           
                           
                              snemanje in reprodukcija video posnetkov,
                           
                        
                              —
                           
                           
                              snemanje glasu,
                           
                        
                              —
                           
                           
                              prikazovanje fotografij in video posnetkov.
                           
                        Naprava podpira naslednje formate: MP3, WMA, WAV, WMV in JPEG.
                  Naprava se lahko za snemanje in nalaganje datotek poveže z napravo za samodejno obdelavo podatkov.
               
               
                  8527 13 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8527, 8527 13 in 8527 13 99.
                  Naprava je zasnovana za različne funkcije iz oddelka XVI, zlasti sprejemanje radijskega programa s snemanjem ali reprodukcijo zvoka, snemanjem ali reprodukcijo video posnetkov ter prikazovanjem fotografij in video posnetkov. V skladu z opombo 3 k navedenemu oddelku se uvrsti glede na svojo glavno funkcijo.
                  Glede na objektivne značilnosti naprave, kot so razpoložljiv pomnilnik ter majhnost in nizka ločljivost zaslona, so funkcije prikaza video posnetkov ter snemanja in reprodukcije sekundarne.
                  Glavna funkcija naprave je tako sprejemanje radijskega programa v kombinaciji z napravo za snemanje ali reprodukcijo zvoka.
                  Naprava se tako uvrsti pod oznako KN 8527 13 99 kot drugi aparati za sprejemanje radijskega programa, kombinirani z aparatom za snemanje ali reprodukcijo zvoka.